## Statut Agencije za strukovno obrazovanje

### NN 53/2005 (25.4.2005.), Statut Agencije za strukovno obrazovanje

# AGENCIJA ZA STRUKOVNO OBRAZOVANJE

**1016**

Na
temelju članka 54. stavka 1. Zakona o ustanovama (»Narodne novine« broj 76/93,
29/97 i 47/99), i članka 4. stavka 2. Uredbe o osnivanju Agencije za strukovno
obrazovanje (»Narodne novine« br. 10/05), Upravno vijeće
Agencije je na sjednici održanoj 13. travnja 2005. godine donijelo

## STATUT

### AGENCIJE ZA STRUKOVNO OBRAZOVANJE

I. OPĆE ODREDBE

Članak 1.

Statutom
Agencije za strukovno obrazovanje (u daljnjem tekstu: Agencija) uređuje se
unutarnji ustroj, djelatnost Agencije, ovlasti i način odlučivanja tijela
Agencije, osnivanje i djelatnost podružnica Agencije, te druga pitanja od
značenja za obavljanje djelatnosti i poslovanje Agencije.

Članak 2.

Agencija
je javna ustanova.

Članak 3.

Osnivač
Agencije je Vlada Republike Hrvatske.

Osnivačka
prava i dužnosti u ime osnivača obavlja Ministarstvo znanosti, obrazovanja i
športa.

Članak 4.

Agencija
ima svojstvo pravne osobe i upisuje se u sudski registar.

II. NAZIV, SJEDIŠTE,
DJELATNOST

*Naziv*

Članak 5.

Naziv
Agencije je Agencija za strukovno obrazovanje.

Skraćeni
naziv Agencije je: ASO.

*Sjedište*

Članak 6.

Sjedište
Agencije je u Zagrebu.

*Pečat i štambilj*

Članak 7.

Agencija
ima pečat okruglog oblika promjera 30 mm, s natpisom »Agencija za strukovno obrazovanje«
u gornjem, a »Zagreb« u donjem dijelu oboda, i služi za redovno poslovanje
Agencije.

Agencija
ima pečat okruglog oblika promjera 38 mm, s crtežom grba Republike Hrvatske u
središtu i natpisom »Republika Hrvatska« u gornjem, a Agencija za strukovno
obrazovanje u donjem dijelu oboda, i služi za ovjeravanje javnih isprava koje
Agencija izdaje u obavljanju svoje djelatnosti.

Članak 8.

Agencija
ima štambilj pravokutnog oblika koji sadrži naziv Agencije te prostor za
upisivanje evidencijskoga broja i datum primitka pismena.

Članak 9.

Broj
pečata i štambilja te način njihove uporabe uređuju se poseb­nom odlukom ravnatelja Agencije.

Ako
Agencija rabi više pečata istovjetnog promjera, svaki od tih pečata mora biti
označen rednim brojem koji se stavlja u pečat iznad grba Republike Hrvatske
odnosno za pečate bez grba, redni broj se stavlja ispod riječi »Zagreb«.

Za
čuvanje i pravilnu upotrebu pečata i štambilja odgovoran je ravnatelj Agencije
ili osoba koju ravnatelj ovlasti.

*Djelatnost*

Članak 10.

Djelatnost
Agencije je planiranje, razvijanje, organiziranje, praćenje i vrednovanje
školskog i izvanškolskog sustava na području strukovnog obrazovanja.

U
obavljanju djelatnosti iz stavka 1. ovog članka, Agencija:

1.
obavlja analitičke, razvojne i istraživačke poslove

2.
priprema prijedloge za standarde zanimanja

3.
priprema prijedloge obrazovnih programa

4.
usklađuje prijedloge stručnih rješenja na području profesionalnog i strukovnog
obrazovanja

5.
priprema analize poslovnih procesa (područja rada) te područja struke

6.
osigurava informacije (nezavisne) za tijela državne uprave, Vladu Republike
Hrvatske i Hrvatski sabor, te po potrebi izrađuje relevantna izvješća po
pojedinim temama u vezi sa strukovnim obrazovanjem

7.
prati, surađuje i sudjeluje na provedbi programa i projekata vezanih uz
područje strukovnog obrazovanja

8.
obavlja savjetodavnu djelatnost

9.
provodi stručno osposobljavanje i usavršavanje u području strukovnog
obrazovanja

10.
inovira, prati i vrednuje provedbu strukovnog obrazovanja

11.
obavlja stručne ispite i unaprjeđivanje nastavnika koji predaju strukovne
predmete

12.
surađuje s ministarstvima i drugim ustanovama i partnerima na poslovima od
zajedničkog interesa.

III. UNUTARNJE
USTROJSTVO AGENCIJE

Članak 11.

Unutarnji
ustroj Agencije uređuje se ovim Statutom i Pravilnikom o unutarnjem ustrojstvu
i sistematizaciji radnih mjesta.

*Ustrojstvene jedinice*

Članak 12.

Agencija
se ustrojava sa sljedećim ustrojstvenim jedinicama:

–
Ured ravnatelja,

–
Odjel za stručne, administrativne i pomoćne poslove, sa sljedećim odjeljkom:

if !supportLists·
endifOdjeljak
za informatičku potporu i dokumentiranje

 0 – Odjel
za istraživanje i razvoj strukovnog obrazovanja sa sljedećim odjeljcima:

if !supportLists·
endifOdjeljak
za partnerstvo,

if !supportListso
endifOdjeljak
za obrazovne programe,

if !supportListso
endifOdjeljak
za stručno pedagošku pomoć i trajnu izobrazbu nastavnika

if !supportListso
endifOdjeljak
za regionalni razvoj

–
Odjel za međunarodnu suradnju.

Članak 13.

U
Agenciji se mogu osnivati i drugi odjeli, odjeljci, službe i centri radi
obavljanja određenog posla Agencije ili radi provedbe određenog projekta.

*Podružnice*

Članak 14.

Agencija
može osnivati i podružnice radi obavljanja djelatnosti odnosno dijela
djelatnosti Agencije na određenom području Republike Hrvatske.

Podružnica
nije pravna osoba te djelatnošću i poslovanjem podružnica prava i obveza stječe
Agencija.

IV. UPRAVLJANJE
AGENCIJOM

*Upravno vijeće*

Članak 15.

Agencijom
upravlja Upravno vijeće.

Upravno
vijeće čine predsjednik i šest članova.

Članak16.

Članove
Upravnog vijeća imenuje i razrješuje Vlada Republike Hrvatske na prijedlog ministra
znanosti, obrazovanja i športa.

Članovi
Upravnog vijeća imenuju se na vrijeme od četiri godine i mogu biti ponovno
imenovani.

Upravno
vijeće donosi godišnji Program rada Agencije, kojim se detaljno uređuju
aktivnosti i poslovi Agencije za kalendarsku godinu, nadzire izvršenje
Programa, odlučuje o financijskom planu, donosi završni račun Agencije,
određuje vrstu usluga koje Agencija pruža uz naknadu i utvrđuje visinu naknade
za pružene usluge, te obavlja i druge poslove u skladu sa Statutom Agencije.

Članak17.

Član
Upravnog vijeća može sam zatražiti razrješenje.

Članove
Upravnog vijeća osnivač može opozvati i imenovati nove članove.

Članak 18.

Ako
se iz bilo kojeg razloga smanji broj članova Upravnog vijeća, Vlada Republike
Hrvatske na prijedlog ministra znanosti, obrazovanja i športa imenuje novog
člana.

Mandat
novoimenovanog člana Upravnog vijeća traje do isteka mandata na koji je bio
imenovan raniji član.

Na
dopunsko imenovanje članova Upravnog vijeća, primjenjuju se odredbe članka 16.,
stavak 1. i 2. ovoga Statuta.

Upravno
vijeće dužno je izvijestiti osnivača o potrebi imenovanja novoga člana u roku
od 8 dana od dana saznanja.

Članak 19.

Upravno
vijeće Agencije:

–
donosi Statut Agencije uz suglasnost osnivača, a na prijedlog ravnatelja
Agencije

–
donosi ostale opće akte Agencije, a na prijedlog ravnatelja Agencije

–
donosi Program rada Agencije, kojim se detaljno uređuju aktivnosti i poslovi
Agencije za kalendarsku godinu

–
nadzire izvršenje Programa rada

–
utvrđuje plan razvoja Agencije

–
donosi financijski plan i usvaja godišnje izvješće o radu i financijskom
poslovanju Agencije (odlučuje o financijskom planu)

–
donosi završni račun Agencije

–
određuje vrstu usluga koje Agencija pruža uz naknadu i utvrđuje visinu naknade
za pružene usluge

–
imenuje i razrješava ravnatelja, te na prijedlog ravnatelja zamjenika
ravnatelja Agencije

–
kao tijelo drugog stupnja odlučuje o pravima radnika iz radnog odnosa i u svezi
s radom

–
odlučuje o drugim pitanjima rada i poslovanja Agencije u skladu s Uredbom o
osnivanju Agencije, Statutom i drugim općima aktima Agencije.

Članak 20.

O
pitanjima iz svoje nadležnosti članovi Upravnog vijeća odlučuju na sjednicama.

Sjednice
Upravnog vijeća saziva i njima predsjedava predsjednik Upravnog vijeća.

Upravno
vijeće odlučuje javnim glasovanjem, i to većinom glasova ukupnog broja članova.

Na
sjednicama Upravnog vijeća vodi se zapisnik.

Način
rada Upravnog vijeća pobliže se uređuje Poslovnikom o radu Upravnog vijeća.

*Ravnatelj*

Članak 21.

Agenciju
zastupa i predstavlja ravnatelj Agencije.

Ravnatelj
vodi i odgovoran je za stručni rad Agencije.

Ravnatelj
je odgovoran za zakonitost rada Agencije.

Nadzor
nad zakonitošću rada Agencije obavlja Ministarstvo znanosti, obrazovanja i
športa.

Članak 22.

Ravnatelj
Agencije:

–
organizira i vodi rad i poslovanje Agencije

–
poduzima sve pravne radnje u ime i za račun Agencije

–
predstavlja i zastupa Agenciju u svim postupcima pred sudovima, upravnim i
drugim državnim tijelima, pravnim osobama s javnim ovlastima te drugim osobama

–
u granicama svojih ovlasti, može pisanom punomoći ovlastiti drugu osobu u
Agenciji ili izvan Agencije za zastupanje Agencije u pravnom prometu

–
predlaže Upravnom vijeću Program rada, plan razvoja i financijski plan Agencije

–
podnosi Upravnom vijeću godišnje izvješće i izvješće o financijskom poslovanju

–
predlaže Upravnom vijeću donošenje odnosno izmjene i dopune Statuta odnosno
općih akata

–
predlaže Upravnom vijeću imenovanje i razrješenje zamjenika ravnatelja Agencije

–
sudjeluje u radu Upravnog vijeća bez prava odlučivanja

–
kao tijelo prvog stupnja, sklapa ugovore o radu i odlučuje o pravima radnika iz
radnog odnosa i u svezi s radom

–
bira vanjske suradnike iz reda znanstvenika i stručnjaka za obavljanje
pojedinih poslova u svezi s djelatnošću i poslovanjem Agencije

–
obavlja i druge poslove u skladu s Uredbom i ovim Statutom.

Članak 23.

–
Ravnatelja Agencije imenuje Upravno vijeće Agencije na razdoblje od četiri
godine, na način i u postupku utvrđenom Statutom Agencije i može biti ponovno
imenovan

–
Ravnatelja Agencije razrješava Upravno vijeće Agencije, na način i u postupku
utvrđenom Statutom Agencije.

Članak 24.

Ravnatelj
ne može bez posebne ovlasti Upravnog vijeća nastupati kao druga ugovorna strana
i s ustanovom sklapati ugovore u svoje ime i za svoj račun, u svoje ime i za
račun drugih osoba, ili u ime i za račun drugih osoba.

Članak 25.

Ravnatelj
Agencije imenuje se na temelju javnog natječaja.

Odluku
o raspisivanju javnog natječaja donosi Upravno vijeće najmanje tri mjeseca
prije isteka mandata koji je u tijeku.

Natječaj
se objavljuje u »Narodnim novinama«.

Sadržaj
natječaja mora biti sukladan Uredbi o osnivanju Agencije i ovome Statutu.

Članak 26.

Ako
se na raspisani natječaj nitko ne prijavi ili nitko od prijavljenih kandidata
ne bude izabran, natječaj će se ponoviti.

Do
imenovanja ravnatelja temeljem ponovnog natječaja, Upravno vijeće imenovat će
vršitelja dužnosti ravnatelja, ali najdulje do godinu dana.

Članak 27.

Ravnatelj
može osnivati stručna tijela za izradu nacrta pojedinih akata ili za izradu
prijedloga rješenja iz svojega djelokruga.

Članak 28.

U
slučajevima i po postupku propisanim zakonom, ravnatelj može biti razriješen i
prije isteka mandata na koji je imenovan.

Ravnatelj
može sam zatražiti da ga se razriješi prije isteka mandata.

U
slučaju razrješenja ravnatelja prije isteka mandata, Upravno vijeće imenovat će
vršitelja dužnosti ravnatelja, i u roku od 30 dana raspisati natječaj za
imenovanje ravnatelja.

*Zamjenik ravnatelja*

Članak 29.

Zamjenik
ravnatelja zamjenjuje ravnatelja u slučaju njegove odsutnosti ili spriječenosti
i obavlja druge poslove sukladno ovlaštenju ravnatelja Agencije.

Članak 30.

Zamjenika
ravnatelja imenuje i razrješuje Upravno vijeće na prijedlog ravnatelja.

Predstojnici
podružnica

Članak 31.

Predstojnik
vodi i organizira djelatnost i poslovanje podružnice.

Članak 32.

Predstojnika
podružnice imenuje i razrješuje Upravno vijeće, na prijedlog ravnatelja
Agencije.

*Stručno vijeće*

Članak 33.

Stručno
vijeće je kolegijalno stručno tijelo Agencije.

Stručno
vijeće:

–
raspravlja i odlučuje o stručnim pitanjima rada Agencije sukladno Uredbi o
osnivanju Agencije, Statutu i drugim općim aktima Agencije

–
daje Upravnom vijeću i ravnatelju mišljenja i prijedloge glede organizacije
rada i uvjeta za razvitak djelatnosti Agencije.

–
obavlja druge poslove određene zakonom i aktom o osnivanju.

Članak 34.

Stručno
vijeće čine ravnatelj, voditelji odjela i predstojnici podružnica Agencije.

Stručno
vijeće odlučuje na sjednicama javnim glasovanjem, i to većinom glasova nazočnog
broja članova.

Stručnom
vijeću predsjedava ravnatelj Agencije.

Članak 35.

Agencija
može osnivati savjetodavna stručna tijela sa svrhom pomaganja Agenciji u
obavljanju poslova iz područja njene djelatnosti.

Savjetodavno
stručno tijelo čini 7 članova od kojih je ravnatelj Agencije ujedno i
predsjednik istog.

Članove
savjetodavnih stručnih tijela imenuje Upravno vijeće na prijedlog ravnatelja
Agencije.

*Imovina Agencije*

Članak 36.

Imovinu
Agencije čine sredstva za rad pribavljena od osnivača, stečena pružanjem usluga
ili pribavljena iz drugih izvora u skladu s odredbama ovoga Statuta.

O
imovini Agencije dužni su skrbiti svi radnici Agencije.

Članak 37.

Ugovore
o nabavi sredstava potrebnih za obavljanje djelatnosti Agencija ne može
sklapati prije nego se za tu svrhu osiguraju potrebna financijska sredstva, u
skladu sa zakonom.

Članak 38.

Ravnatelj
Agencije odlučuje o stjecanju, opterećivanju ili otuđivanju nekretnina i druge
imovine Agencije u slučajevima kada pojedinačna vrijednost ne prelazi iznos od
200.000,00 kuna.

Ravnatelj
Agencije, uz prethodnu suglasnost Upravnog vijeća, odlučuje o stjecanju,
opterećivanju ili otuđivanju nekretnina i druge imovine Agencije u slučajevima
kada pojedinačna vrijednost ne prelazi iznos od 500.000,00 kuna.

Za
stjecanje, opterećivanje ili otuđivanje nekretnina i druge imovine Agencije
čija pojedinačna vrijednost prelazi iznos iz prethodnog stavka ovoga članka,
potrebna je prethodna suglasnost Ministarstva znanosti, obrazovanja i športa.

Članak 39.

Agencija
će koristiti svoja sredstva, uključivo i dobit ostvarenu svojim poslovanjem,
isključivo za obavljanje i razvoj djelatnosti Agencije, sukladno Uredbi o
osnivanju Agencije i Statutu Agencije.

Dobit
Agencije utvrđuje se financijskim izvješćem na kraju financijske godine.

O
raspoređivanju ostvarene dobiti odlučuje Upravno vijeće.

Ostvarena
dobit može se koristiti samo za razvoj i unaprjeđenje djelatnosti Agencije.

Članak 40.

Agencija
za svoje obveze prema trećima odgovara cijelom svojom imovinom.

Osnivač
Agencije solidarno i neograničeno odgovara za obveze Agencije.

Članak 41.

Gubici
Agencije pokrivaju se iz sredstava Agencije.

*Javnost rada*

Članak 42.

Rad
Agencije je javan.

Agencija
će obavještavati javnost o obavljanju djelatnosti ili dijela djelatnosti:

–
putem sredstava javnog priopćavanja

–
održavanjem stručnih skupova i savjetovanja

–
izdavanjem publikacija

–
na drugi primjeren način.

Članak 43.

Agencija
je dužna s obzirom na karakter svoje djelatnosti, pravodobno i na pogodan način
obavještavati građane, pravne osobe i druge korisnike o uvjetima i načinu
davanja svojih usluga i obavljanju djelatnosti za koju je osnovana.

Agencija
je dužna u primjerenom roku dati svakom građaninu, pravnoj osobi i drugom
korisniku, na njihov zahtjev, obavještenje o uvjetima i načinu pružanja svojih
usluga i obavljanju poslova za koje je osnovana, te dati potrebne podatke i
upute.

Podatke
i obavijesti o radu i poslovanju Agencije daje ravnatelj ili osoba koju on za
to ovlasti.

Članak 44.

O
uvjetima i načinu rada Agencije, Upravno vijeće i ravnatelj izvješćuju radnike:

–
objavljivanjem općih akata

–
objavljivanjem odluka i zaključaka

–
na drugi primjeren način.

Članak 45.

Upravno
vijeće i ravnatelj dužni su u okviru svojih ovlasti davati mjerodavnim
tijelima, na njihov zahtjev, određene podatke.

Članak 46.

Za
javnost rada Agencije odgovorni su Upravno vijeće i ravnatelj.

*Poslovna tajna*

Članak 47.

Poslovnom
tajnom smatraju se:

–
podaci i isprave koji su zakonom ili drugim propisom određeni kao poslovna
tajna

–
podaci i isprave čije bi priopćavanje neovlaštenoj osobi štetilo radu,
interesima i ugledu Agencije

–
podaci i isprave koje ravnatelj Agencije proglasi
poslovnom tajnom.

Članak 48.

Podatke
i isprave koji se smatraju poslovnom tajnom dužni su čuvati svi radnici
Agencije, bez obzira na koji su način saznali za te podatke i isprave.

Čuvanje
poslovne tajne obvezuje radnike i nakon prestanka rada u Agenciji.

Neovlašteno
otkrivanje poslovne tajne predstavlja težu povredu radne obveze i može biti
razlogom za otkazivanje ugovora o radu.

Članak 49.

Ne
smatra se povredom čuvanja poslovne tajne priopćavanje podataka ili isprava
koje se smatraju poslovnom tajnom ako se ti podaci i isprave priopćavaju
osobama ili tijelima kojima se mogu ili moraju priopćiti na temelju propisa ili
ovlaštenja koja proizlaze iz funkcije koju oni obavljaju.

*Zaštita okoliša*

Članak 50.

Radnici
Agencije imaju pravo i obvezu osigurati uvjete za čuvanje i razvitak prirodnih
i radom stvorenih vrijednosti okoliša te sprječavati i otklanjati štetne
posljedice koje zagađivanjem zraka, tla i vode, bukom ili na drugi način
ugrožavaju te vrijednosti ili dovode u opasnost život i zdravlje ljudi.

Zaštita
okoliša podrazumijeva zajedničko djelovanje svih radnika Agencije.

Članak 51.

Programi
rada Agencije u zaštiti okoliša sastavni su dio programa rada i razvoja
Agencije.

*Opći i pojedinačni akti Agencije*

Članak 52.

Opći
akti Agencije jesu:

–
Statut

–
pravilnici

–
poslovnici

–
odluke kojima se na općenit način uređuju odnosi u Agenciji.

Članak 53.

Opće
akte, ovlaštena tijela donose u svezi s:

–
izvršenjem zakonskih, podzakonskih i drugih propisa

–
izvršenjem odredbi ovoga Statuta

–
uređivanjem odnosa u Agenciji.

Članak 54.

Opći
akti objavljuju se na oglasnim pločama u sjedištu Agencije i podružnicama.

Članak 55.

Opći
akti u pravilu stupaju na snagu osmog dana od dana objave na oglasnoj ploči
Agencije.

Opći
akti primjenjuju se s danom njihova stupanja na snagu ako aktom nije određen
neki drugi dan početka primjene.

Statut
i opći akti ne mogu imati povratno djelovanje.

Članak 56.

Opći
akti Agencije, osim Statuta, jesu:

–
Pravilnik o radu

–
Pravilnik o unutarnjem ustrojstvu i sistematizaciji radnih mjesta

–
Pravilnik o zaštiti na radu

–
Pravilnik o zaštiti od požara

–
Pravilnik o unutarnjem nadzoru

–
drugi opći akti.

Članak 57.

Tumačenje
općih akata daje tijelo koje je akt donijelo.

Članak 58.

Pojedinačne
akte kojima se uređuju pojedina pitanja i prava radnika donosi Upravno vijeće
ili ravnatelj, sukladno Statutu i drugim općim aktima.

Članak 59.

Na
sjednicama kolegijalnih tijela vodi se zapisnik.

Zapisnik
ima obilježje isprave kojom se potvrđuje rad i način rada pojedinog tijela iz
stavka 1. ovoga članka.

Zapisnik
mora sadržavati osnovne podatke o radu tijela na sjednici. U zapisnik se unose
podaci o nazočnim i izočnim članovima tijela i drugim osobama, dnevni red,
odluke i zaključci, način odlučivanja, mjesto i vrijeme održavanja sjednice.

Zapisnik
potpisuju predsjedavajući sjednice i zapisničar.

V. PRIJELAZNE I ZAVRŠNE
ODREDBE

Članak 60.

Opći
akti Agencije donijet će se u roku od 6 mjeseci od dana donošenja Statuta
Agencije.

Članak
61.

Ovaj
Statut stupa na snagu danom objave u »Narodnim novinama«, a nakon dobivene
suglasnosti osnivača.

Zagreb,
13. travnja 2005.

Predsjednik

Upravnog vijeća

**mr****. sc. Krešimir Rašan**, v. r.

Statut, NN 53/2005-1016